TRUE จับมือ “อลิอันซ์ซี.พี.” ให้ความคุ้มครองความเสียหายมือถือจากอุบัติเหตุ
TRUE จับมือ “อลิอันซ์ซี.พี.” ให้ความคุ้มครองความเสียหายมือถือจากอุบัติเหตุ สร้างความมั่นใจให้กับลูกค้าที่ซื้อสมาร์ทโฟน พร้อมแพ็กเกจทรูมูฟ เอช
30 พ.ย. 2558

นายกิตติณัฐ ทีคะวรรณ หัวหน้าคณะผู้บริหารด้านการพาณิชย์ ธุรกิจโมบายล์ บริษัท ทรู คอร์ปอเรชั่น จำกัด (มหาชน) หรือ TRUE และนายสืบสกล สกลสัตยาทร รองผู้อำนวยการ บริษัท แอสเซนด์ คอมเมิร์ซ จำกัด (iTrueMART) ผู้นำธุรกิจ e-commerce แบบครบวงจร จับมือกับ อลิอันซ์ ซี.พี.
โดย นางสาวศิรินทิพย์ โชติธรรมาภรณ์ ประธานเจ้าหน้าที่บริหารและกรรมการผู้จัดการใหญ่ เปิดตัวบริการใหม่ล่าสุด “TRUE Care &amp; Protect คุ้มครองเครื่อง 24 ชั่วโมง ทั่วโลก” บริการใหม่จาก ทรูมูฟ เอชที่มอบความคุ้มครองความเสียหายของโทรศัพท์มือถือจากอุบัติเหตุ เพื่อสร้างความมั่นใจให้กับลูกค้าที่ซื้อสมาร์ทโฟน พร้อมแพ็กเกจทรูมูฟ เอช เฉพาะที่ซื้อผ่านเว็บไซต์ www.itruemart.com เท่านั้น โดยลูกค้าจะได้รับประกันอุบัติเหตุคุ้มครองตัวเครื่องโทรศัพท์ที่ซื้อฟรี 1 ปี โดยไม่ต้องจ่ายค่าประกันภัย